हार के डर से 9 महीने में 8वीं बार आए राजस्थान
राजस्थान में चुनावी साल में पीएम मोदी जनता को बेवकूफ बनाने के लिए आ रहे हैं। यह आरोप लगाया है आम आदमी पार्टी के प्रदेश अध्यक्ष नवीन पालीवाल ने। उन्होंने कहा कि बीते 4 साल में प्रधानमंत्री को राजस्थान याद नहीं आया। लेकिन पिछले 9Rajasthan came for the 8th time in 9 months to take votes
राजस्थान में चुनावी साल में पीएम मोदी जनता को बेवकूफ बनाने के लिए आ रहे हैं। यह आरोप लगाया है आम आदमी पार्टी के प्रदेश अध्यक्ष नवीन पालीवाल ने। उन्होंने कहा कि बीते 4 साल में प्रधानमंत्री को राजस्थान याद नहीं आया लेकिन पिछले 9 महीनों में उन्होंने 8 बार राजस्थान का दौरा कर बीजेपी के लिए प्रचार किया है।
लेकिन राजस्थान की जनता इस बार पीएम मोदी के झूठे वादों और दिलासों में नहीं आएगी। बल्कि, इस बार राजस्थान की जनता कांग्रेस और बीजेपी को हराकर आम आदमी पार्टी को सत्ता में लेकर आएगी। क्यों की इस बार जनता इनकी जुमलेबाजी में नहीं फंसने वाली।
पालीवाल ने कहा कि अगर केंद्र सरकार इतनी ही किसान हितैषी थी। तो कृषि कानून को वापस करवाने के लिए किसानों को लगभग सालभर दिल्ली बॉर्डर पर धरना क्यों देना पड़ा। किसानों पर पानी की बौछारें, लाठीचार्ज और आंसू गैस के गोले छोड़कर उनके साथ अपराधी जैसा व्यवहार क्यों किया गया। प्रधानमंत्री जी उस वक्त आपका किसान प्रेम कहां था। जब लगभग 700 किसानों को अपनी जान गंवानी पड़ी। आज सिर्फ आप चुनावी फायदे के लिए सिर्फ कुछ रुपए ट्रांसफर करके खुद को किसान हितैषी बताने का प्रयास कर रहे हो। जिसे जनता इसे बखूबी समझती है।
उन्होंने कहा कि पीएम मोदी ने महिला सुरक्षा को लेकर राजस्थान में घटी सभी घटनाओं का जिक्र किया। लेकिन मणिपुर घटना का जिक्र तक नहीं किया। मोदी जी आप भले ही मणिपुर पर बोलने से बच रहे हों। लेकिन जनता सब जानती है। उसकी जिम्मेदारी भी तय होनी चाहिए। इस दौरान पालीवाल ने विपक्षी गठबंधन को लेकर पीएम मोदी के तंज पर पलटवार किया। उन्होंने कहा कि बड़े अफसोस की बात है कि जिन प्रधानमंत्री जी से मणिपुर घटना पर एक शब्द नहीं बोला गया। वो विपक्षी गठबंधन पर देर तक भाषण दे रहे हैं। राजनीतिक दलों के गठबंधन की इंडियन मुजाहिदीन जैसे आतंकी संगठन से तुलना करना निंदनीय है।
नवीन पालीवाल ने कहा कि पीएम मोदी ने आज कहा राजस्थान के किसान पानी की कमी के बावजूद भी अच्छी फसल पैदा करने का साहस रखते हैं। अगर पीएम मोदी को किसानों की इतनी ही चिंता है। तो ERCP को लेकर कुछ क्यों नहीं बोले।